ที่บอกว่าขอลบดาวออก 1 ดวง เพราะว่าคราวก่อนเคยมาทานที่ร้านนี้แต่อีกสาขานึงที่อยู่ตรงตลาดหลังการบินไทย 
(ลองย้อนกลับไปดูรีวิวเก่าๆได้) รู้สึกว่ามันดีกว่านี้อ่า หรือว่าวันนั้นที่เราไปทานดาราเค้าอยู่ร้านเลยดีกว่าหว่า? 

คือ ช่วงวันหยุดที่ผ่านมาโดนลากออกมาห้างนี้ เพราะว่าเพื่อนอยากจะมาดูอะไรแปลก แนวๆ และเบื่อห้างธรรมดาทั่วไปแล้ว5555 
แล้วคือแบบเกิดอาการหิวนะ เลยอยากนั่งหาอะไรทานกันเบาๆ ก็เอ่อ..ส้มตำแล้วกันนะ เบาดีๆ 

ร้านนี้เพิ่งเปิดใหม่ที่สาขานี้ ไม่แน่ใจว่านานรึยังนะคะ 
คือร้านก็โล่ง ดูสะอาดตาดี เข้าไปเมนูที่สั่งมี "ส้มตำมั่ว" อันนี้เพื่อนทานบอกว่า รสแซ่บดีอร่อย แต่ตาลว่าเส้นขนมจีนมันเยอะไปหน่อย
ดูอืดๆ ยังไงชอบกล ทานไป 2 คำ รสชาติโอเคค่ะ แซ่บดีนะ

"น้ำตกหมู" อันนี้ไม่ได้ทาน บอกไม่ได้เรื่องรสชาติ แต่บอกได้เรื่องหน้าตา หน้าตาดูดีนะคะ แต่ให้น้อยมาก 80 บาท ให้มาเหมือน 40 บาท
เบาบางมาก มีหมูอยู่ไม่กี่ชิ้นเอง

"ยำมาม่า" อันนี้ได้ทานไป 2 คำ เส้นนุ่มหนึบมากเลย ชอบนะ รสชาติดี แต่เครื่องยังไม่ถึงเท่าไหร่เลยทำให้เฉยๆ 

ราคาออกมา 300+ (น้ำเปล่า 2 ขวด ) คือส่วนตัวคิดว่า รสชาติเค้าดีนะ โอเคเลย 
พนักงานบริการดี เรียกง่ายไม่เล่นตัว แต่เรื่องราคา + ปริมาณ นี้เทียบแล้วก็แพงอยู่นะ เออ